آمریکا تکنولوژی شیرکتی گوگل و گوددی، آمریکانین ویرجینیا ایالتی‌نین شارلوتزویل شهرینده شنبه گونو، عرقچی‌لیق قارشیدی اعتراضدا حیاتینی ایتیرن هیتر هیری لاغ ائدن پای‌لاشیم‌لاری سببی ایله، نئو نازی اینترنت سایتی‌نین آلان آدینی (دومین) لغو ائتدی.
ایللردیر یهودی‌لر و آغ اولمایانلارا قارشی نیفرت دولو ایفاده‌لرین یئر آلدیغی بیلدیریلن نئو نازی اینترنت سایتی دیلی ایستورمرده، شارلوتزویل‌ ده‌کی حادثه‌لرده، آشیری میلیتچی بیر نفرین آراجینی قصداً عرقچی‌لیک قارشیدلاری‌نین اوستونه سورمه‌سی نتیجه‌سینده حیاتینی ایتیرن هیری لاغ ائدن ایفاده‌لرین یئر آلماسی اوزرینه گوگل حرکته گئچدی.
گوگل‌دن قونویلا ایلگیلی ائدیلن آچیقلامادا، "دیلی ایستورمرین گوگل دومینزده‌کی آدینی خیدمت ایستیفاده‌سی شرط‌لرینی پوزدوغو سببیله لغو ائدیریک" ایفاده‌سنه یئر وئریلدی.
گوددی‌نین سوسیال مئدیا حسابین‌دان دا "دیلی ایستورمری، خیدمت قوللانیمی شرط‌لرینی پوزدوغو اوچون آلان آدینی باشقا بیر ساغلاییچی‌یا داشیماسی نقطه‌سینده 24 ساعات مدتی اولدوغو قونوسوندا بیلگیلندیردیک" شکلینده بیلگی پایلاشیلدی.
